पाएं अपने शहर की ताज़ा ख़बरें और फ्री ई-पेपरडाउनलोड करें
चरखी दादरी| नाइट कर्फ्यू और कोविड 19 के नियमों का उल्लंघन करने वालों को जागरूक करने के लिए जिला पुलिस ने विशेष तौर पर अभियान चलाया हुआ है। वहीं नियम तोड़ने वालों सख्ती कार्रवाई भी की जा रही है। सिर्फ अप्रैल महीने में ही पुलिस नियम तोड़ने वालों के चालान कर करीब 5 लाख 77 हजार 500 रूपये जुर्माना भी वसूल चुकी है।
पुलिस प्रवक्ता पवन कुमार ने बताया कि कोरोना महामारी तेजी से फैल रही है। जिसको लेकर काफी ज्यादा मरीज सामने आ रहे हैं और लगातार मौत का आंकड़ा भी बढ़ता जा रहा है। अब इन हालातों में कोरोना की चेन तोड़ने के लिए पुलिस कर्मचारियों ने बाजार खुलने के समय दुकानों पर जाकर सोशल डिस्टेंस और सैनिटाइजर का प्रयोग करने के लिए भी जागरूक करना शुरू कर दिया है।
धारा 188 के तहत केस दर्ज कर की कार्रवाई
पुलिस प्रवक्ता पवन कुमार ने बताया कि नाइट कर्फ्यू, कोविड 19 नियम और धारा 144 का उल्लंघन करने पर पुलिस ने अप्रैल महीने में करीब 20 मुकदमे दर्ज किए हैं। इन मुकदमों में करीब 29 लोगों को पुलिस ने गिरफ्तार भी किया है। जिन पर पुलिस ने धारा 188 के तहत केस दर्ज किया है।
एक माह में 1155 के चालान
पुलिस प्रवक्ता ने बताया कि कोरोना महामारी पर अंकुश लगाने के लिए नियम तोड़ने वालों पर सख्ती से कार्रवाई करना जरूरी हो गया है। ऐसे में ट्रैफिक पुलिस सहित, सभी थाना व चौकी प्रभारियों को नियम तोड़ने वालों के खिलाफ कार्रवाई करने के सख्त निर्देश एसपी विनोद कुमार ने जारी किए हुए हैं। ऐसे में जिला पुलिस ने अप्रैल महीने में करीब 1155 लोगों के चालान काट कर उनसे 5 लाख 77 हजार 500 रूपये जुर्माना राशि भी वसूली है।
नियमों तोड़ने वालों के खिलाफ की जाएगी सख्त कार्रवाई
पुलिस प्रवक्ता पवन कुमार ने कहा कि नाइट कर्फ्यू, कोविड 19 नियम व धारा 144 के नियम तोड़ने वालों को जागरूक करने के साथ ही पुलिस सख्ती से चालान भी कर रही है। पुलिस बाजार में जाकर दुकानदारों को सोशल डिस्टेंस, सैनिटाइजर लगाने व एक बार में 4 लोग एक जगह एकत्रित नहीं होने देने के लिए जागरूक कर रही है। बावजूद इसके कोई नियम तोड़ता है तो उसके खिलाफ सख्त कार्रवाई भी की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn